Նայում է խանութում շարված ուտելիքներին: Հարուստ տեսականի է, ամեն ինչ կա, սկսած իսպանական ապխտած խոզի բդից, ֆրանսիական պանրից, վերջացրած տեղական մոժոժներով, նրբերշիկներով, երշիկներով ու ձկնեղենով: Նա նայում է ուշադիր, հայացքը սառեցրած, մտքերը ինչ-որ տեղ հեռվում են, նրա գոյության խարիսխը գցված է այս տեսականու խորքերը, եւ եթե հանկարծ ինչ-որ մեկը հանկարծակիորեն կտրի այդ խարսխի հետ կապող թելը` նա տեղում հենց կվերանա, քանզի մտքերը նրա ունեն միայն մեկ հիմք, իսկ մարդու գոյության հիմքն էլ հենց միտքն է: